CELEX: 32020D1468
Language: ro
Date: 2020-10-12 00:00:00
Title: Decizia (UE) 2020/1468 a Consiliului adoptată de comun acord cu președintele Comisiei din 12 octombrie 2020 de numire a unui membru al Comisiei Europene

13.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 335/19
               
            
         DECIZIA (UE) 2020/1468 A CONSILIULUI
         adoptată de comun acord cu președintele Comisiei
         din 12 octombrie 2020
         de numire a unui membru al Comisiei Europene
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 246 al doilea paragraf,
         având în vedere avizul Parlamentului European (1),
         întrucât:
         
                     (1)
                  
                  
                     La 28 noiembrie 2019, Consiliul European a adoptat Decizia (UE) 2019/1989 (2) de numire a Comisiei Europene pentru perioada care se încheie la 31 octombrie 2024.
                  
               
                     (2)
                  
                  
                     Printr-o scrisoare din data de 27 august 2020, doamna Ursula VON DER LEYEN, președintele Comisiei Europene, a informat Consiliul că domnul Phil HOGAN a demisionat din funcția de membru al Comisiei.
                  
               
                     (3)
                  
                  
                     În conformitate cu articolul 246 al doilea paragraf din Tratatul privind funcționarea Uniunii Europene, locul rămas vacant în urma demisiei urmează să fie ocupat pe perioada rămasă până la încheierea mandatului de un nou membru având aceeași cetățenie.
                  
               
                     (4)
                  
                  
                     Prin urmare, ar trebui numit un nou membru al Comisiei,
                  
               ADOPTĂ PREZENTA DECIZIE:
         
            Articolul 1
            De comun acord cu președintele Comisiei, doamna Ursula VON DER LEYEN, Consiliul o numește pe doamna Mairead MCGUINNESS în calitatea de membru al Comisiei, pe perioada rămasă până la încheierea mandatului, și anume până la 31 octombrie 2024.
         
         
            Articolul 2
            Prezenta decizie intră în vigoare la data adoptării.
         
         
            Adoptată la Luxemburg, 12 octombrie 2020.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  Avizul din 7 octombrie 2020 (nepublicat încă în Jurnalul Oficial).
         
            (2)  Decizia (UE) 2019/1989 a Consiliului European din 28 noiembrie 2019 de numire a Comisiei Europene (JO L 308, 29.11.2019, p. 100).